
28. seja sveta KS, 3. 4. 2017 ob 20h

Prisotni člani sveta KS: vsi razen Daphne
Prisotni člani razširjenega sveta: Darja Kogovšek

Dnevni red:
1. možnosti uporabe župnišča za krajevno skupnost 
2. tekoče zadeve 
[bookmark: _GoBack]3. čistilna akcija 
4. cesta mimo cerkve
5. zbiralnik za kovinske odpadke 
6. razno


Ad 1
V zvezi s številnimi različnimi možnostmi reševanja vprašanj uporabe župnišča, šole in vrtca v Zavratcu je svet KS želel o tem razpravljati z razširjenim svetom, kar pa se ni najbolje posrečilo.
Po živahni razpravi smo vendarle sklenili, da bo naslednji korak temeljit pogovor s predstavniki cerkve, da ugotovimo, ali je cerkev zainteresirana pri reševanju teh problemov – obnove župnišča, ustanovitve vrtca itd.
Glede vrtca, če bi se izkazalo, da je med krajani zanj zadosten interes, se zdi najbolj realna rešitev, da ga postavimo ob igrišču.

Ad 2
Cesto na vzhodni strani mimo cerkve naj bi letos začeli obnavljati in asfaltirati. Ker je na leto za to na voljo le 10.000 evrov, bo trajalo nekaj let, preden bo dokončana.
V ponor pod Tuškovo hišo bo Komunala postavila nekakšno sito (pokončno perforirano betonsko cev), da se bodo na njem lovila nesnaga. Korito bodo nekoliko okrepili.

Ad 3
Čistilna akcija je lepo uspela, sodelovalo je veliko otrok in mladih (pa tudi nekaj starejših). Zgodila se je majhna nerodnost v zvezi z zbranimi smetmi, predvsem zato, ker krajani niso bili vnaprej obveščeni, kje se bodo zbirale, še bolj pa zato, ker jih Komunala ni takoj odpeljala. Naslednje leto bomo ta del bolje organizirali.

Ad 4
(Že obdelano v točki 2.)

Ad 5
Izdelali bomo zbiralnik za kovinske odpadke, odpadke bomo potem prodali. Kje bo zbiralnik stal, še ni določeno.
